sagorsarker/bangla-wikipedia huggingface dataset:
মন্ত্র

মন্ত্র (; সংস্কৃত: मन्त्र) () বলতে বোঝায় একটি ঐশ্বরীক বাচনভঙ্গী, ভক্তিমূলক শব্দ, বা শব্দাংশ, বাক্য, ধ্বনি বা শব্দের দল। যাতে বিশ্বাস করা হয় ঐশ্বরিক ও মনস্তাত্ত্বিক এবং আধ্যাত্মিক শক্তি রয়েছে। মন্ত্রের হয়ত কোন বাক্যরীতি বা আক্ষরিক অর্থ নেই; মন্ত্রের আধ্যাত্মিক মূল্য বোঝা যায় যখন এটি শোনা, দেখা বা মনের গভীরে ধারণ করা হয়।
প্রথম দিকের মন্ত্রগুলো তৈরি করা হয়েছিল বেদের সময় ভারতীয় হিন্দুদের দ্বারা এবং এগুলো প্রায় ৩০০০ বছর পুরনো। এখন বিভিন্ন হিন্দু, বৌদ্ধ, জৈন্ এবং শিখ ধর্মের স্কুল গুলোতে এগুলো দেখা যায়। একই ধরনের ঈশ্বরের স্তবস্তুতি, গুণকীর্তন, ভক্তিমূলক সঙ্গীত রচনা এবং ধারণা দেখা যায় খৃষ্ট ধর্ম, তাওইজম এবং জোরোআস্ট্রিয়ানিজমসহ অন্যান্য ধর্মবিশ্বাসগুলোতে।
মহাপ্রজ্ঞাপারমিতা সূত্র

মহাপ্রজ্ঞাপারমিতা সূত্র ছিল প্রজ্ঞাপারমিতা গ্রন্থাবলির একটি বিশ্বকোষতুল্য সংকলন। এটি নাগার্জুনের রচনা বলে কথিত। হিউয়েন সাঙ ও তার সহকারীরা এটি চীনা ভাষায় অনুবাদ করেন। এই বইটি পঞ্চবিংশতিসাহস্রিকা প্রজ্ঞাপারমিতাসূত্র (২৫,০০০-পংক্তিবিশিষ্ট প্রজ্ঞাপারমিতা সূত্র) নামেও পরিচিত।
সলপ

সলপ ভারতের পশ্চিমবঙ্গ রাজ্যের হাওড়া জেলার হাওড়া সদর মহকুমার ডোমজুড় সিডি ব্লকের অধীনস্থ একটি জনগণনা নগর।
ভারতের ২০০১ সালের আদম শুমারি অনুসারে সলপের জনসংখ্যা হল ১১,৭৫৯ জন। এর মধ্যে পুরুষ ৬,০৫৭ জন এবং নারী ৫,৭০৩ জন।
এখানে সাক্ষর ৮,৭৯৩ জন । পুরুষদের মধ্যে সাক্ষর ৪,৮৩৭ জন এবং নারীদের মধ্যে ৩,৯৫৬ জন।
সলপে ১,২৭১ জন ৬ বছর বা তার কম বয়সী শিশু আছে।
সলপের অবস্থান হল ।
ক্রিস্টোফার এমপফু

ক্রিস্টোফার ববি ক্রিস এমপফু (জন্ম: ২৭ নভেম্বর, ১৯৮৫) মাতাবেলেল্যান্ডের প্লামট্রি এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিক পর্যায়ের ক্রিকেটে অংশগ্রহণ করছেন। দীর্ঘদেহী ক্রিস্টোফার এমপফু মূলতঃ সিম বোলার হিসেবে দলে ভূমিকা রাখছেন। ঘরোয়া ক্রিকেটে মাতাবেলেল্যান্ডের পক্ষে প্রথম-শ্রেণীর ক্রিকেটে প্রতিনিধিত্ব করছেন তিনি।
মার্চ, ২০০৪ সালে মনিকাল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। উদ্বোধনী খেলাতেই তিনি তিন উইকেটের দেখা পান। ২০০৪-০৫ মৌসুমে ফেদওয়্যার ইন্টার-ক্লদিয়া প্রভিন্সিয়াল ওয়ান-ডে প্রতিযোগিতায় ১১ উইকেট নিয়ে শীর্ষ উইকেট শিকারী হন। ২০০৫-০৬ মৌসুমেও ৯ উইকেট নিয়ে এ স্থানে ছিলেন।
২০০৪ সালে জিম্বাবুয়ে দলের শীর্ষ সারির খেলোয়াড়দের খেলা বয়কটের প্রেক্ষিতে ইংল্যান্ডের বিপক্ষে একদিনের আন্তর্জাতিকে অভিষিক্ত হন তিনি। খেলায় তিনি ইংল্যান্ডের খেলোয়াড়দের কাছে কিছুটা সময় ভীতির কারণ হয়ে দাঁড়ান। দলের শীর্ষ খেলোয়াড়দের অনুপস্থিতির সুযোগে চট্টগ্রামের এমএ আজিজ স্টেডিয়ামে বাংলাদেশের বিপক্ষে তার টেস্ট অভিষেক হয়। খেলায় উভয় ইনিংসে তিনি ০ ও ৫ সংগ্রহ করেছিলেন। বাংলাদেশ ২২৬ রানের বিশাল জয়ের পাশাপাশি প্রথম টেস্ট জয় করে। তাকে এলবিডব্লিউর ফাঁদে ফেলে এনামুল হক জুনিয়র এ জয় নিশ্চিত করেছিলেন।
আগস্ট, ২০০৫ সালে নিউজিল্যান্ডের বিপক্ষে প্রথম টেস্টে জোড়া শূন্য পান তিনি। দ্বিতীয় খেলায় ৩ রানে দূর্ভাগ্যজনকভাবে রান আউটের শিকার হন। দলীয় সঙ্গী ব্লেসিং মাহওয়্যারের অর্ধ-শতকে অভিনন্দন জানাতে গিয়ে তার উইকেটের পতন ঘটেছিল। গরম ও ঠাণ্ডা উভয় মেজাজের অধিকারী হওয়া স্বত্ত্বেও আন্তর্জাতিক ক্রিকেট অঙ্গনে তার কিছুসংখ্যক প্রতিপক্ষ খেলোয়াড় তাকে নিকৃষ্টতম ব্যাটসম্যান হিসেবে মনে করেন।
ক্রিকেটের সাধারণ জ্ঞান অর্জন, সুন্দর ভঙ্গীমায় বল ছোড়া স্বত্ত্বেও দীর্ঘদিন তিনি একাকী স্পিনারদের সাথে খেলায় অংশ নিয়েছেন। ফলে তিনি কারও কাছ থেকে তেমন সহায়তা পাননি। পাকিস্তানের বিপক্ষে ১/৭৫ পান।
২০১০ সালে দক্ষিণ আফ্রিকায় জিম্বাবুয়ের সংক্ষিপ্ত সফরে তিনি আমন্ত্রিত হন। এটি তার খেলোয়াড়ী জীবনের সর্বাপেক্ষা কঠিনতম মূহুর্ত ছিল। ব্যাটিং উপযোগী পিচে সিমারেরা কোন সহায়তা পায়নি। ফলে কিংবার্লীতে টুয়েন্টি২০ আন্তর্জাতিকে ১/৫৯ এবং ব্লোমফন্টেইনের একদিনের আন্তর্জাতিকে ০/৫৯ পান।
মহাপ্রস্থানিকপর্ব

মহাপ্রস্থানিকপর্ব () মহাভারতের ১৮ টি পর্বের মধ্যে ১৭তম পর্ব । এতে ৩ টি অধ্যায় আছে । এটি মহাভারতের ক্ষুদ্রতম পর্ব।
মহাপ্রস্থানিকপর্বে পাণ্ডবদের ভারত ভ্রমণ, হিমালয় অভিমুখে যাত্রা এবং মেরু পর্বৎ থেকে স্বর্গারোহণ এর কথা বর্ণিত হয়েছে। তাঁদের প্রস্থানের পথে এক কুকুর তাঁদের পিছু নেয়। যাত্রাপথে সবার আগে দ্রৌপদী প্রাণ হারান। মধ্যপথে বাকি চার পাণ্ডবও প্রাণ হারান। কেবল যুধিষ্ঠির একা মেরু পর্বতে আরোহণ করেন। বাকিদের স্বশরীরে স্বর্গে না যাওয়ার কারণও এখানে বলা হয়েছে।
মহাপ্রস্থানিকপর্বে মাত্র ৩ টি অধ্যায় আছে এবং কোন উপপর্ব নেই । এটি এই গ্রন্থের সবচেয়ে ছোট পর্ব ।
মৌষলপর্বের শেষে ঋষি বেদব্যাস অর্জুন ও তার ভাইদের রাজ্য ত্যাগ করে প্রস্থান করতে বলেন কারণ তারা যে উদ্দেশ্যে পৃথিবীতে এসেছিলেন তা পূর্ণ হয়েছে । অর্জুন যুধিষ্ঠিরকে ব্যাসের উপদেশ জানান এবং তার ভাইয়েরা এবং দ্রৌপদী মহাপ্রস্থানের জন্য রাজি হন ।
পরীক্ষিৎকে রাজ্যে অভিষিক্ত করে এবং যুযুৎসুর উপর রাজ্য পালনের ভার দিয়ে যাদবদের একমাত্র বংশধর কৃষ্ণপৌত্র বজ্রকে ইন্দ্রপ্রস্থে অভিষিক্ত করে যুধিষ্ঠির হিমালয় অভিমুখে যাত্রা শুরু করলেন ।
যাত্রাপথে এক কুকুর তাঁদের পিছু নিল । তারা বহু দেশ ঘুরে লৌহিত্য সাগরের তীরে উপস্থিত হলেন । অর্জুন আসক্তিবশত গাণ্ডীব ধনু ও অক্ষয় তূণ যুগল সঙ্গে এনেছিলেন এতে অগ্নি মূর্তিমান হয়ে সেগুলো বরুণ দেবকে ফেরত দিতে বলেন । অর্জুন তাই ধনু ও তূণ লৌহিত্য সাগরের জলে নিক্ষেপ করলেন । পৃথিবী প্রদক্ষিণের ইচ্ছায় তারা প্রথমে দক্ষিণে গেলেন এরপর লবণসমুদ্রের উত্তর তীর দিয়ে পশ্চিম দিকে গিয়ে সাগর প্লাবিত দ্বারকা নগরী দেখে উত্তর দিকে চললেন ।
পাণ্ডবগণ বালুকার্ণব ও মেরুপর্বত দর্শন করে যোগযুক্ত হয়ে দ্রুত চলতে লাগলেন । যেতে যেতে সহসা দ্রৌপদী যোগভ্রষ্টা হয়ে ভূপতিত হন । ভীম তার মৃত্যুর কারণ জিজ্ঞাসা করলে যুধিষ্ঠির বলেন অর্জুনের প্রতি এঁর বিশেষ পক্ষপাত ছিল । কিছুক্ষণ পর সহদেব পড়ে গেলে ভীম তার মৃত্যুর কারণ জিজ্ঞাসা করেন; উত্তরে যুধিষ্ঠির বলেন সহদেব ভাবতেন তার চেয়ে বিজ্ঞ আর কেউ নেই । এরপর নকুল পড়ে গেলে ভীমের প্রশ্নের জবাবে যুধিষ্ঠির বলেন নকুল মনে করতেন তার তুল্য রূপবান আর কেউ নেই । কিছুদুর গিয়ে শোকার্ত অর্জুনও পড়ে গেলেন । অর্জুনের মৃত্যুর কারণ হিসেবে যুধিষ্ঠির বলেন অর্জুন একদিনেই সকল শত্রু নাশ করার গর্ব করতেন যা তিনি পারেন নি; তাছাড়া তিনি অন্য ধনুর্বেদদের অবজ্ঞা করতেন । সবার শেষে ভীমও পড়ে গেলেন তিনি তার আসন্ন মৃত্যুর কারণ জিজ্ঞাসা করলে যুধিষ্ঠির বলেন ভীম অত্যন্ত ভোজন করতেন এবং অন্যের বল না জেনেই নিজ বলের গর্ব করতেন ।
এরপর ইন্দ্র রথে চেপে যুধিষ্ঠিরের কাছে এসে তাঁকে রথে উঠতে বলেন কিন্তু তিনি তার আত্মীয়দের ফেলে যেতে রাজি হন না । ইন্দ্র বলেন তারা দেহত্যাগ করে আগেই স্বর্গে গেছেন । এতে যুধিষ্ঠির তার সাথে আসা কুকুরকেও সঙ্গে নিতে প্রস্তাব করেন। কিন্তু ইন্দ্র বলেন যাঁর সাথে কুকুর থাকে তিনি স্বর্গে যেতে পারেন না। কিন্তু যুধিষ্ঠির বলেন শরণাগতকে ভয় দেখানো, স্ত্রীবধ, ব্রহ্মস্বহরণ ও মিত্রবধ এই চার কার্যে যে পাপ হয় ভক্তকে ত্যাগ করলেও সেই পাপ হয় তাই তিনি ভক্তকে ত্যাগ করবেন না। তখন কুকুররূপী ভগবান ধর্ম নিজ রূপ ধরে বলেন স্বর্গে তার তুল্য কেউ নেই। তিনি স্বশরীরে স্বর্গারোহণ করে অক্ষয়লোক লাভ করবেন।
মোহাম্মদপুর ইউনিয়ন, সেনবাগ

মোহাম্মদপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
মোহাম্মদপুর ইউনিয়নের আয়তন ১১.৯৪ বর্গ কিলোমিটার। 
২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ২৩,৪২৩ জন। 
সেনবাগ উপজেলার মধ্যাংশে মোহাম্মদপুর ইউনিয়নের অবস্থান। এ ইউনিয়নের উত্তরে সেনবাগ পৌরসভা, পশ্চিমে সেনবাগ পৌরসভা ও কাবিলপুর ইউনিয়ন, দক্ষিণে বিজবাগ ইউনিয়ন এবং পূর্বে ফেনী জেলার দাগনভূঁইয়া উপজেলার রামনগর ইউনিয়ন ও পূর্ব চন্দ্রপুর ইউনিয়ন অবস্থিত।
মোহাম্মদপুর ইউনিয়ন সেনবাগ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার ৫৮.৬%। এ ইউনিয়নে ৮টি প্রাথমিক বিদ্যালয় রয়েছে।
প্রাথমিক বিদ্যালয়
উদ্যোক্তা, অমর একুশে গ্রন্থমেলা
সাবেক সংসদ সদস্য, নোয়াখালী-৫
সেনবাগ উপজেলা হতে সিএনজি অথবা অটোরিকশা যোগে সহজেই ইউনিয়ন পরিষদ কমপ্লেক্সে আসা যায়।
হাট-বাজারের তালিকা
বর্তমান পরিষদ
জগন্মোহন গঙ্গোপাধ্যায়

জগন্মোহন গঙ্গোপাধ্যায় একজন গুণী সঙ্গীতশিল্পী ছিলেন। রবীন্দ্রনাথের যে গানের গলা তা পেয়েছিলেন এনার কাছ থেকে। ছোটোবেলায় কাদম্বরী দেবী ও ওনার কাছে গান শেখেন।
জগন্মোহন এর সাথে দ্বারকানাথ ঠাকুরের মামাতো বোন শিরোমণি দেবী-র বিবাহ হয়। ঠাকুর বাড়ি থেকে যৌতুক হিসাবে কলকাতার হাড়কাটা লেন-এ একটি বাড়ি দেওয়া হয় তাকে। তার পুত্র শ্যাম গাঙ্গুলি ছিলেন ঠাকুর বাড়ির বাজার সরকার। জ্যোতিরিন্দ্রনাথ ঠাকুরের স্ত্রী কাদম্বরী দেবী ছিলেন জগন্মোহনের পৌত্রী।
বনেদি ঠাকুর পরিবার এই গুণী সঙ্গীতশিল্পীকে কোনোদিন ন্যূনতম সম্মান , এমনকি স্বীকৃতি পর্যন্ত দেননি। আজীবন তিনি দ্বারকানাথ ঠাকুরের প্রধান দ্বার রক্ষক থেকে গেছেন।
লাঁজরি মার্কার তালিকা

এটি উল্লেখযোগ্য লাঁজরি মার্কা ও প্রস্তুতকারক দেশের তালিকা। এই তালিকায় ল্যনজারি বা অন্তর্বাস প্রস্তুতের জন্য প্রাথমিকভাবে পরিচিত ব্র্যান্ডসমূহ অর্ন্তভূক্ত হয়েছে। লাঁজরি মূলত নারীদের জন্য নির্মিত এক প্রকার ফ্যাশনেবল ও পরিচিত অন্তর্বাসের নাম।
কামিসোল

কামিসোল () নারীদের হাতকাটা অন্তর্বাস, যা সাধারণত কোমর পর্যন্ত বিস্তৃত হয়ে থাকে। টেপ সাধারণত সাটিন, নাইলন, রেশম তন্তু বা তুলা দিয়ে তৈরি হয়।
ঐতিহাসিকভাবে, ক্যামিসোল ওভারশার্ট সহ (ডাবলেট বা বডিসের অধীনে পরিধেয়) নারীদের বিভিন্ন ধরনের জ্যাকেট, এবং পুরুষদের পরিধান হাতাযুক্ত জ্যাকেটের উল্লেখ করে থাকে।
আধুনিক ব্যবহারে, ক্যামিসোল বা ক্যামি হল একটি ঢিলেঢালা ফিটিং স্লিভলেস আন্ডারশার্ট যা শরীরের উপরের অংশকে ঢেকে রাখে কিন্তু সেমিজের চেয়ে ছোট হয়। একটি ক্যামিসোল সাধারণত কোমর পর্যন্ত প্রসারিত হয় তবে কখনও কখনও মধ্যচ্ছদা প্রকাশ করার জন্য কাটা হয় বা পুরো শ্রোণী অঞ্চলকে ঢেকে দেওয়ার জন্য প্রসারিত হয়। ক্যামিসোলগুলি হালকা উপাদান, সাধারণত তুলা-ভিত্তিক, মাঝে মাঝে সাটিন বা সিল্ক, বা লাইক্রা, নাইলন বা স্প্যানডেক্সের মতো প্রসারিত কাপড় থেকে তৈরি করা হয়।
একটি ক্যামিসোলে সাধারণত পাতলা "স্প্যাগেটি স্ট্র্যাপ" থাকে এবং এটি বক্ষবন্ধনীর উপরে বা একটি ছাড়াই পরা যেতে পারে। ১৯৮৯ সাল থেকে, কিছু ক্যামিসোল একটি অন্তর্নির্মিত অন্তর্বাস বা অন্যান্য সমর্থন নিয়ে এসেছে যা যারা বক্ষবন্ধনী না পরতে পছন্দ করে তাদের মধ্যে একটি বক্ষবন্ধনীর প্রয়োজনীয়তা দূর করে। ২০০০-এর দশকের দিকে শুরু করে, ক্যামিসোলগুলি বাইরের পোশাক হিসাবে ব্যবহৃত হয়।
বিভিন্ন ধরনের হাতাবিহীন বডি শেপিং অন্তর্বাসগুলি ক্যামিসোল আকৃতি থেকে উদ্ভূত হয়েছে, যা বক্ষ, কোমর বা পেটের মাঝারি নিয়ন্ত্রণ প্রদান করে। এই ধরনের কন্ট্রোল ক্যামিসোলগুলি পোশাকের আকার দেওয়ার ক্ষেত্রে সবচেয়ে নৈমিত্তিক, বুকের উপর থেকে কোমরের নীচে বা নীচে ধড়কে ঢেকে রাখে। এগুলি দেখতে আঁটসাঁট তুলা বা সিল্কের ক্যামিসোলের মতো, তবে স্ট্র্যাপগুলি সাধারণত চওড়া, হেমগুলি দীর্ঘ এবং প্রসারিত, চকচকে ফ্যাব্রিক একটি মসৃণ স্পর্শ প্রদান করে।
২০০০–০১ ভারত ক্রিকেট দলের বাংলাদেশ সফর

ভারত ক্রিকেট দল পূর্ব-নির্ধারিত সময়সূচী মোতাবেক ৯ নভেম্বর, ২০০০ তারিখে বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে বাংলাদেশের টেস্ট ক্রিকেটের ইতিহাসে উদ্বোধনী টেস্টে অংশগ্রহণ করে। খেলায় ভারত দল একমাত্র টেস্টে ৯ উইকেটে জয়লাভ করে। দেশের উদ্বোধনী টেস্টে ইতিহাসের তৃতীয় ক্রিকেটার হিসেবে শতরান করেন আমিনুল ইসলাম বুলবুল।
সুনীল জোশী

সুনীল বান্দাচার্য্য জোশী (; জন্ম: ৬ জুন, ১৯৭০) কর্ণাটকের গদাগ এলাকায় জন্মগ্রহণকারী সাবেক ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। বামহাতে ধীরলয়ে স্পিন বোলিংয়ের পাশাপাশি বামহাতে ব্যাটিংয়ে পারদর্শীতা দেখান সুনীল জোশী। ঘরোয়া প্রথম-শ্রেণীর ক্রিকেটে কর্ণাটকের সদস্য ছিলেন তিনি।
রাজ্য পর্যায়ের খেলায় কর্ণাটকের প্রতিনিধিত্ব করেন। ১৯৯৫-৯৬ মৌসুমে রঞ্জি ট্রফিতে ৫০০ রানের পাশাপাশি ৫০ উইকেট নিয়ে ডাবল লাভ করেন। এছাড়াও, ২০০৪ মৌসুমে সংক্ষিপ্তকালের জন্য ইংল্যান্ডের বেডফোর্ডশায়ার কাউন্টি ক্রিকেট ক্লাবে অংশগ্রহণ করেন। ২০০৮ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ঐ দলে তিনি ২০১০ সাল পর্যন্ত চুক্তিবদ্ধ ছিলেন।
১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নিচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।
১৯৯৯ সালে এলজি কাপে দক্ষিণ আফ্রিকার বিরুদ্ধে অনুষ্ঠিত একদিনের আন্তর্জাতিকে চমৎকার বোলিং পরিসংখ্যান দাঁড় করান। খেলায় তিনি নির্ধারিত ১০ ওভারে ৬ মেইডেন দিয়ে মাত্র ৬ রানের বিনিময়ে মূল্যবান ৫ উইকেট সংগ্রহ করে দলকে জয়লাভে সহায়তা করেন। তিন বছর পর ওডিআইয়ে উইজডেনের সেরা ১০০ তালিকায় তার অবস্থান ছিল ৭ম।
২১ জুন, ২০১২ তারিখে আন্তর্জাতিক ক্রিকেটসহ প্রথম-শ্রেণীর ক্রিকেট থেকে আনুষ্ঠানিকভাবে তিনি অবসর নেন। অবসর নেয়ার পর ক্রিকেট কোচের দায়িত্ব পালন করছেন। হায়দ্রাবাদ ক্রিকেট দলসহ জম্মু ও কাশ্মিরের রঞ্জি দলে কোচ ছিলেন।
হিন্দি চলচ্চিত্রের পরিবারের তালিকা

হিন্দি চলচ্চিত্র শিল্পে, সাধারণভাবে বলিউড নামে পরিচিত যেখানে বিভিন্ন প্রজন্মের পরিবারের সকল সদস্যের চলচ্চিত্র শিল্পে অংশগ্রহণের ইতিহাস রয়েছে।
এখানে উল্লেখযোগ্য গোত্র এবং তাদের উল্লেখযোগ্য সদস্যদের তালিকা প্রদর্শন করা হয়েছে। দক্ষিণ ভারতীয় চলচ্চিত্র পরিবারের জন্য, দক্ষিণ ভারতীয় চলচ্চিত্র পরিবারের তালিকা দেখুন। ভারতীয় সঙ্গীত পরিবারের জন্য, দেখুন ভারতীয় সঙ্গীত গোত্রের তালিকা
দ্য লাইট অফ এশিয়া

দ্য লাইট অফ এশিয়া: দ্য গ্রেট রিনানসিয়াশন হল স্যার এডউইন আর্নল্ডের লেখা একটি বই। ১৮৭৯ সালের জুলাই মাসে লন্ডনে এই বইটির প্রথম সংস্করণ প্রকাশিত হয়।
এই বইটিতে আখ্যানকাব্যের আকারে রাজপুত্র সিদ্ধার্থ গৌতমের (যিনি পরবর্তীকালে বোধি-প্রাপ্ত হয়ে গৌতম বুদ্ধ নামে পরিচিত হন) জীবন ও সময়কালের বর্ণনা দেওয়া হয়েছে। এই বইতে তার জীবন, চরিত্র ও দর্শনের কথা একগুচ্ছ কবিতার আকারে বর্ণিত হয়েছে। বইটি ললিতবিস্তার সূত্র অবলম্বনে রচিত।
এই বইটি প্রকাশের কয়েক দশক আগে পর্যন্ত এশিয়ার বাইরে বুদ্ধ ও তার প্রতিষ্ঠিত ২,৫০০ বছরের পুরনো বৌদ্ধধর্ম সম্পর্কে লোকের জ্ঞান খুব কমই ছিল। আর্নল্ডের বইটি পাশ্চাত্যে বৌদ্ধধর্মকে জনপ্রিয় করে তোলার প্রথম সফল প্রচেষ্টাগুলির একটি।
প্রথম প্রকাশনার সময় থেকেই বইটি উচ্চ প্রশংসিত হয়। বইটি কয়েকবার সংশোধিতও হয়। একাধিক ভাষায় বইটি অনূদিত হয়েছিল। হিন্দিতে বইটি অনুবাদ করেছিলেন আচার্য রামচন্দ্র শুক্ল।
১৯৪৫ সালে অস্কার ওয়াইল্ডের "দ্য পিকচার অফ ডোরিয়ান গ্রে" (১৮৯১) উপন্যাসের চলচ্চিত্রায়ণে দেখানো হয়েছিল, নায়ক কারারুদ্ধ হলে তার এক বন্ধু তাকে এই বইটির একটি কপি দিয়ে সুন্দর জীবনে ফিরিয়ে আনার চেষ্টা করছে।
প্রথম ছয়টি অধ্যায়ে বুদ্ধের প্রথম জীবনের কথা রয়েছে: কপিলাবস্তুর রাজপুত্র রূপে তার জন্ম, মানবজাতির দুঃখ সম্পর্কে তার প্রথম প্রত্যক্ষ জ্ঞান অর্জন, তার ধ্যানাবস্থা, এবং বহু বছর ধ্যানের পর তার বোধি লাভ। পরবর্তী অধ্যায়গুলিতে বুদ্ধের ভ্রমণ ও বাণীপ্রচারের কথা রয়েছে।
ফ্রান্স অস্টেন ও হিমাংশু রাই ১৯২৮ সালে এই বই অবলম্বনে "প্রেম সন্ন্যাস" (ইংরেজিতে "দ্য লাইট অফ এশিয়া") নামে একটি চলচ্চিত্র নির্মাণ করেন।
ডেভিড বাক এই বইটি অবলম্বনে "দ্য লাইট অফ এশিয়া" নামে একটি গীতি আলেখ্য রচনা করেছিলেন। এটি ১৮৮৭ সালে প্রথম মঞ্চায়িত হয়।
 Clausen, C., "Sir Edwin Arnold's "Light of Asia" and Its Reception," "Literature East and West", XVII (1973), 174-191.
ফাবিও লোপেজ

ফাবিও লোপেজ (; জন্ম: ১৭ জুন ১৯৭৩) একজন ইতালীয় ফুটবল ম্যানেজার এবং সাবেক ফুটবলার। তিনি একজন অভিজ্ঞ ফুটবল কোচ হিসাবে অনেক খ্যাতিমান ক্লাবে দায়িত্ব পালন করেছেন। সর্বশেষ তিনি বাংলাদেশ জাতীয় ফুটবল দলের অন্তবর্তীকালীন কোচ হিসাবে নিয়োগ পান।
লোপেজ তার খেলোয়াড়ী জীবন শুরু করেন এ.এস. রোমা একাডেমিতে গোলরক্ষক হিসাবে। কিন্তু অল্প সময়ের ব্যবধানে তিনি ১৯৯২-৯৩ মৌসুমে হাটুতে গুরুতর আঘাত পেয়ে খেলোয়াড়ী জীবনের সমাপ্তি ঘটান।
লোপেজ প্রথম কোন ইতালীয় কোচ হিসাবে সেপ্টেম্বর ২০১৫ তারিখে বাংলাদেশ জাতীয় দলের কোচ হিসাবে নিয়োগ পান।
আরোয়াল জেলা

আরোয়াল জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর আরোয়াল। আরোয়াল জেলা আগে জেহানাবাদ জেলার অংশ ছিল।
২০১১ সালের পরিস্থিতি অনুসারে, বিহার শেখপুরা ও শেওহর জেলার পরই বিহারের তৃতীয় সবচেয়ে কম জনবহুল জেলা।
১৯৯৭ সালে অরোয়াল জেলার লক্ষ্মণপুর বাথেতে একটি দলিত গণহত্যার ঘটনা ঘটে। বর্তমানে অরোয়াল জেলা রেড করিডোরের অংশ।
অরোয়াল জেলার আয়তন । আয়তনের দিক থেকে এই জেলা কানাডার ফলি দ্বীপের প্রায় সমান।
অরোয়াল জেলার অর্থনীতি মূলত কৃষিভিত্তিক। এই জেলায় বিশেষ শিল্প দেখা যায় না। ধান, গম ও ডাল এই জেলার প্রধান কৃষিজ ফসল। এই জেলায় সেচের সুবন্দোবস্ত থাকলেও পরিকাঠামো ও বিদ্যুতের অভাবে কৃষকরা তাতে বিশেষ উপকার পান না।
অরোয়াল জেলা মগধ বিভাগের অন্তর্গত। ২০০১ সালের ২০ অগস্ট জেহানাবাদ জেলা বিভাজিত করে এই জেলা গঠন করা হয়। এই জেলায় একটি মাত্র মহকুমা রয়েছে। সেটি হল অরোয়াল সদর। এই মহকুমাটি আবার চারটি ব্লকে বিভক্ত। এগুলি হল: অরোয়াল, কারপি, কেলের, কুরথা ও সূর্যপুর বনশি।
২০১১ সালের জনগণনা অনুসারে, অরোয়াল জেলার জনসংখ্যা ৭০০,৮৪৩। জনসংখ্যার দিক থেকে এই জেলা ভুটান রাষ্ট্র বা মার্কিন যুক্তরাষ্ট্রের নর্থ ডাকোটা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫০২তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৯.২১%। অরোয়াল জেলায় লিঙ্গানুপাতের হার প্রতি ১০০০ পুরুষে ৯২৭ জন মহিলা এবং সাক্ষরতার হার ৬৯.৫৪%।
জেহানাবাদ জেলা

জেহানাবাদ জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর জেহানাবাদ। এই জেলাটি মগধ বিভাগের অন্তর্গত। জেহানাবাদ রাজ্যের রাজধানী পাটনা থেকে ৪৫ কিলোমিটার এবং গয়া থেকে ৪৩ কিলোমিটার দূরে অবস্থিত।
দরধা ও যমুনাইয়া নামে দুটি ছোটো নদীর সংগমস্থলে জেহানাবাদ শহরটি অবস্থিত। জেহানাবাদ জেলা মগধ অঞ্চলের কেন্দ্রস্থলে অবস্থিত। এখানকার স্থানীয় ভাষাটি হল মাগধী। এই জেলায় নকশাল জঙ্গিরা সক্রিয়। বর্তমানে এই জেলাটিতে উন্নয়নের কাজ চলছে এবং দ্রুত হারে কর্মসংস্থান প্রকল্পগুলি চালু হচ্ছে।
জাহানাবাদ জেলায় বিখ্যাত বরাবর গুহাসমূহ অবস্থিত। এগুলি ভারতের প্রাচীনতম বিদ্যমান পাথর-কাটা গুহা। মৌর্য যুগে (খ্রিস্টপূর্ব ৩২২-১৮৫ অব্দ) এই গুহাগুলি নির্মিত হয়েছিল। এগুলির কোনো কোনোটিতে অশোকের শিলালিপিও আছে।
মুঘল সম্রাট শাহজাহান ও আর্জুমন্দ বানু বেগমের কন্যা জাহানারা বেগম সাহিবের নামানুসারে এই জেলার নামকরণ করা হয়েছে।
১৮৭২ সালে গয়া জেলার জাহানাবাদ মহকুমাটি গঠিত হয়। ১৯৮৬ সালের ১ অগস্ট জাহানাবাদ মহকুমাটি পৃথক জেলার স্বীকৃতি পায়। বর্তমানে এই জেলা রেড করিডোরের অন্তর্গত।
জাহানাবাদ জেলার আয়তন । আয়তনের দিক থেকে এই জেলা মেক্সিকোর আইলা অ্যাঞ্জেল ডে লা গার্ডার প্রায় সমান।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় জাহানাবাদ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
জাহানাবাদ জেলায় একটি মাত্র মহকুমা আছে। সেটি হল জাহানাবাদ। এই মহকুমাটি আবার সাতটি ব্লকে বিভক্ত। এগুলি হল: জাহানাবাদ, কাকো, মদনগঞ্জ, ঘোসি, হুলাসগঞ্জ, মখদুমপুর ও রত্নি ফরিদপুর।
২০১১ সালের জনগণনা অনুসারে জাহানাবাদ জেলার জনসংখ্যা ১,১২৪,১৭৬। এই জনসংখ্যা সাইপ্রাস রাষ্ট্র বা মার্কিন যুক্তরাষ্ট্রের রোড আইল্যান্ড রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪১৪তম। জাহানাবাদ জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.৩৪%। জেলার লিঙ্গানুপাতের হার প্রতি ১০০০ পুরুষে ৯১৮ জন মহিলা এবং সাক্ষরতার হার ৬৮.২৭%।
ঝালকাঠি-১

ঝালকাঠি-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝালকাঠি জেলায় অবস্থিত জাতীয় সংসদের ১২৫নং আসন।
ঝালকাঠি-১ আসনটি ঝালকাঠি জেলার রাজাপুর উপজেলা ও কাঁঠালিয়া উপজেলা নিয়ে গঠিত।
ঝালকাঠি-২

ঝালকাঠি-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঝালকাঠি জেলায় অবস্থিত জাতীয় সংসদের ১২৬নং আসন।
ঝালকাঠি-২ আসনটি ঝালকাঠি জেলার ঝালকাঠি সদর উপজেলা ও নলছিটি উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আমির হোসেন আমু বিনা প্রতিদ্বন্দ্বিতায় নির্বাচিত হন।
২০০০ সালের মে মাসে জুলফিকার আলী ভুট্টোর মৃত্যু হয়। জুলাই ২০০০ সালের উপ-নির্বাচনে, আমির হোসেন আমু বাংলাদেশ আওয়ামী লীগের প্রার্থী হয়ে জুলফিকার আলী ভুট্টোর বিধবা পত্নী ইসরাত সুলতানা ইলেন ভুট্টোকে পরাজিত করে নির্বাচিত হন।
পিরোজপুর-১

পিরোজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৭নং আসন।
পিরোজপুর-১ আসনটি পিরোজপুর জেলার পিরোজপুর সদর উপজেলা, ইন্দুরকানী উপজেলা ও নাজিরপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একেএমএ আউয়াল বিনা প্রতিদ্বন্দ্বিতায় নির্বাচিত হন।
পিরোজপুর-২

পিরোজপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৮নং আসন। ২০১৮ সালের একাদশ জাতীয় সংসদ নির্বাচনে মহাজোট নৌকার পার্থী ছিলেন আনোয়ার হোসেন মঞ্জু ও বিএনপি ধানেরশীষের পার্থী ছিলেন ডা: মোস্থাফিজুর রহমান ইরান ।
পিরোজপুর-২ আসনটি পিরোজপুর জেলার কাউখালী উপজেলা, ভান্ডারিয়া উপজেলা, নেছারাবাদ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ার হোসেন মঞ্জু বিনা প্রতিদ্বন্দ্বিতায় নির্বাচিত হন।
১৯৯৬ সালের সাধারণ নির্বাচনে আনোয়ার হোসেন মঞ্জু দুটি আসনে দাড়ান: পিরোজপুর-২ ও ঝালকাঠি-১। দুই আসনেই জয়ী হবার পর, তিনি ঝালকাঠি-১ আসনকে প্রতিনিধিত্ব করার জন্য বেছে নেন ও এর ফলে অন্য আসনটিতে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে তার স্ত্রী তাসমিমা হোসেন নির্বাচিত হন।
পিরোজপুর-৩

পিরোজপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের ১২৯নং আসন।
পিরোজপুর-৩ আসনটি পিরোজপুর জেলার মঠবাড়িয়া উপজেলা নিয়ে গঠিত।
পার্বত্য বান্দরবান (জাতীয় সংসদের নির্বাচনী এলাকা)

পার্বত্য বান্দরবান হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি বান্দরবান জেলায় অবস্থিত জাতীয় সংসদের ৩০০নং আসন।
পার্বত্য বান্দরবান আসনটি বান্দরবান জেলা নিয়ে গঠিত।
এই আসনটি ১৯৮৪ সালে সৃষ্টি করা হয়। পূর্বে এটি পার্বত্য চট্টগ্রাম-২ এর অংশ ছিল।
পার্বত্য রাঙ্গামাটি (জাতীয় সংসদের নির্বাচনী এলাকা)

পার্বত্য রাঙ্গামাটি হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি রাঙ্গামাটি জেলায় অবস্থিত জাতীয় সংসদের ২৯৯নং আসন। আয়তনের দিক দিয়ে এটি সংসদের বৃহত্তম নির্বাচনী এলাকা, কেননা রাঙ্গামাটি দেশের বৃহত্তম জেলা।
পার্বত্য রাঙ্গামাটি আসনটি রাঙ্গামাটি জেলা নিয়ে গঠিত।
পার্বত্য খাগড়াছড়ি (জাতীয় সংসদের নির্বাচনী এলাকা)

পার্বত্য খাগড়াছড়ি হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি খাগড়াছড়ি জেলায় অবস্থিত জাতীয় সংসদের ২৯৮নং আসন।
পার্বত্য খাগড়াছড়ি আসনটি খাগড়াছড়ি জেলা নিয়ে গঠিত।
ঘাটশিলা

ঘাটশিলা (), হচ্ছে ভারতের ঝাড়খণ্ড রাজ্যের পূর্ব সিংভূম জেলার একটি শহর। এই শহরটি সুবর্ণরেখা নদীর তীরে এবং এটি বনভূমি এলাকায় অবস্থিত। এখানে একটি রেলওয়ে স্টেশন আছে যেটি দক্ষিণ-পূর্ব রেলপথের অন্তর্ভুক্ত। ঘাটশিলা অতীতে ধলভূম রাজ্যের সদরদপ্তর ছিলো। এখানে তামার খনিটি বহু পুরোনো।
২০১১ সনের আদমশুমারি অনুসারে ঘাটশিলার জনসংখ্যা ৩৭,৮৫০ জন; এদের মধ্যে পুরুষ ৫৩% এবং নারী ৪৭%। ঘাটশিলার গড় স্বাক্ষরতার হার ৭৩%; যা জাতীয় গড় ৫৯.৫% থেকে বেশি। এখানকার পুরুষদের স্বাক্ষরতার হার ৭৯% এবং নারীদের স্বাক্ষরতার হার ৬৫%। ঘাটশিলায় ৬ বছর বয়সী শিশুর হার ১১%।
ঘাটশিলা ঝাড়খণ্ডের একটি গুরুত্বপূর্ণ পর্যটন কেন্দ্র হিসেবে খ্যাত। সুবর্ণরেখা নদীর তীরে বিচ্ছিন্ন পাহাড় ও অরণ্য পরিবৃত এই শহরটির পরিবেশ মনোরম। অতীতে আবহাওয়া বদল করতে বাঙালিরা ঘাটশিলা আসতেন। ঝাড়খণ্ডে অবস্থিত হলেও স্থানীয় অধিবাসীদের বৃহৎ অংশ বাংলা ভাষাভাষী। ভীষণা দেবী রংকিনীর মন্দির, সুবর্ণরেখা নদী, ফুলডুংরি, গালুডি, কথাসাহিত্যিক বিভূতিভূষণ বন্দ্যোপাধ্যায়ের স্মৃতিবিজড়িত বাড়ি, বুরুডি লেক এবং তামার খনি ঘাটশিলার দ্রষ্টব্য স্থান।
হাওড়া মুম্বাই রেলপথের ওপর, খড়গপুর- টাটানগর বিভাগে ঘাটশিলা একটি গুরুত্বপূর্ণ রেলওয়ে স্টেশন। ঘাটশিলা, রেল ও বাসযোগে ঝাড়খণ্ড রাজ্যের অন্যান্য শহরের সাথে যুক্ত। নিকটবর্তী বৃহৎ শহর ও শিল্পাঞ্চল হল জামশেদপুর। ঘাটশিলা রেলওয়ে স্টেশন দিয়ে দৈনিক একাধিক এক্সপ্রেস ও লোকাল ট্রেন যাতায়াত করে থাকে।
ব্ল্যাক সেইলস

ব্ল্যাক সেইলস একটি মার্কিন অ্যাডভেঞ্চার টেলিভিশন সিরিজ। এটি নিউ প্রভিডেন্স দ্বীপকে ঘিরে আবর্তিত এবং রবার্ট লুইস স্টিভেনসনের বিখ্যাত উপন্যাস ট্রেজার আইল্যান্ডের পূর্বঘটনা নিয়ে নির্মিত। সিরিজটি স্টারজের জন্য তৈরী করে জনাথান ই. স্টেইনবার্গ এবং রবার্ট লেভিন। এটি ১৮ জানুয়ারি, ২০১৪তে বিনামূল্যে অনলাইনে অবমুক্ত করা হয়। অবমুক্তির এক সপ্তাহ পরে, ২৫ জানুয়ারি ২০১৪-তে এটি কেবল টেলিভিশনে প্রচার শুরু হয়। স্টারজ ২০১৩ সালের ২৬ জুলাই দ্বিতীয় মৌসুমের জন্য নবায়ন করে, যা ২৪ জানুয়ারি ২০১৫-তে প্রিমিয়ার হয়। প্রথম মৌসুম প্রিমিয়ারের ছয় মাস আগে এ নবায়নটি স্যান ডিয়েগো কমিক-কনে ভক্তদের ইতিবাচক প্রতিক্রিয়ার ফলে হয়েছিল।
সিরিজটি তৃতীয় মৌসুমের জন্য নবায়িত হয় ১২ অক্টোবর, ২০১৪ এবং চতুর্থ মৌসুমের জন্য নবায়িত হয় হয় ৩১ জুলাই, ২০১৫।
সিরিজের কাহিনী ট্রেজার আইল্যান্ডের ঘটনার আনুমানিক দুই দশক আগে জলদস্যুতার স্বর্ণযুগকে ঘিরে আবর্তিত। ক্যাপ্টেন ফ্লিন্টের নেতৃত্বে একদল ক্রু নিউ প্রভিডেন্স দ্বীপের অস্তিত্ব রক্ষার জন্য লড়াই করে। প্রথম পর্ব অনুযায়ী, "১৭১৫ সালে, ওয়েস্ট ইন্ডিজে, নিউ প্রভিডেন্স দ্বীপের জলদস্যুরা অঞ্চলের সামুদ্রিক বাণিজ্যে ক্ষতিগ্রস্ত করে। সকল সভ্য রাষ্ট্র তাদের ঘোষণা করে হস্টিস হিউমানি জেনেরিস; মানবজাতির শত্রু। পাল্টা জবাব হিসেবে জলদস্যুরা তাদের নিজস্ব মতবাদে অবিচল থাকলো... বিশ্বের বিরুদ্ধে যুদ্ধ।"
সিরিজে বিভিন্ন বাস্তব জলদস্যুর চিত্রায়ন হয়েছে। এদের মধ্যে উল্লেখযোগ্য হলো অ্যান বনি, বেঞ্জামিন হর্নিগোল্ড, জ্যাক রেকহাম, চার্লস ভেন, এডওয়ার্ড লু এবং ব্ল্যাকবিয়ার্ড।
প্রথম মৌসুমের কাহিনীর কেন্দ্রে ছিল স্প্যানিশ রত্ন বহনকারী গ্যালিয়ন আরকা দে লিমা আক্রমণ। দ্বিতীয় মৌসুমের শুরুতে দেখা যায় আরকা দে লিমার রত্ন একটি দ্বীপে পরিত্যক্ত অবস্থায় রয়েছে যা স্প্যানিশ সৈন্যরা পাহারা দিচ্ছিল। কিন্তু দ্বিতীয় মৌসুমের শেষে তা জ্যাক রেকহাম ও তার ক্রুরা দখল করে এবং নিউ প্রভিডেন্স দ্বীপে নিয়ে আসে।
ক্যারেবীয় অঞ্চলে জলদস্যুতা
মোবাইল সাংবাদিকতা

এক্ষেত্রে একটি দ্রুতগতির ব্রডব্যান্ড সংযোগ কিংবা মোবাইল নেটওয়ার্কের সাহায্যে ইন্টারনেট ব্যবহার করে নিজের সংবাদ এবং ছবি প্রকাশের জন্য পাঠিয়ে থাকেন মোবাইল সাংবাদিক। "mojo" নামটি ২০০৫ সাল থেকে ব্যবহৃত হচ্ছে যার শুরুটা হয়েছিল "পোর্ট মেয়ারস নিউজ–প্রেস" থেকে। পরে এ পরিভাষাটি জনপ্রিয় হয়ে ওঠে যুক্তরাষ্ট্রের গাননেট নিউজপেপারের মাধ্যমে। 
মোবাইল জার্নালিজমের প্রথম দিকের উদাহরণগুলোর মধ্যে একটি হলো ওয়ারেবল টেকনোলজির অগ্রগামী স্টিভ মান্নের। তিনি ডিজাইন করা একটি ব্যক্তিগত ভিজ্যুয়াল সহকারীতে ফিচার হিসাবে নিজেকে ঘুরে বেড়ানো রিপোর্টার হিসাবে চিহ্নিত করেছিলেন। 
শুরুতে, তিনি গোপনীয়তা সম্পর্কে সংবাদপত্রের উদ্বেগের সম্মুখীন হন। ১৯৯৬ সালের ২৪শে জুলাই দ্য টেক অফ এমআইটিতে একটি অতিথি কলাম "ওয়ারক্যাম গোপনীয়তা সমস্যা মোকাবেলায় সাহায্য করে" লিখে তিনি এর জবাব দেন। কলামে তিনি উল্লেখ করেন যে, নাগরিকদের কার্যকলাপ পর্যবেক্ষণ করা বিপুল সংখ্যক এবং ক্রমাগত বৃদ্ধিপ্রাপ্ত সার্ভিল্যান্স ক্যামেরার বিষয়ে সচেতনতা আনতে তিনি তার পরীক্ষামূলক চশমা পরে রয়েছেন। তিনি নিবন্ধে আরও বলেছেন যে তিনি "অন্যদের প্রতি শ্রদ্ধা প্রদর্শন করেন," তিনি যে ফটোগুলি তুলেছিলেন তার মধ্যে অনেকগুলি ছিল "স্থাপত্যের বিশদ বিবরণ, আলো এবং ছায়ায় পরীক্ষা, ছবিতে তাদের অনুরোধে পোজ করা শট"। 
প্রতি বছর, শত শত মোবাইল সাংবাদিক মোবাইল সাংবাদিকতা সম্মেলনে যোগ দেন। এর মধ্যে একটি হল মোজোফেস্ট, যা আয়ারল্যান্ডের জাতীয় পাবলিক সার্ভিস ব্রডকাস্টার RTE-এর সহযোগিতায় আয়োজিত হয়।
আল জাজিরার একটি ডিজিটাল আউটলেট এজে+ এর সম্পাদকরা তাদের ভিডিও নিউজ কাভারেজে মোবাইল সাংবাদিকদের ব্যবহার করেন।
ওয়ালটন (মোবাইল)

ওয়ালটন মোবাইল বাংলাদেশের একটি শীর্ষস্থানীয় মোবাইল বিক্রেতা প্রতিষ্ঠান। প্রতিষ্ঠানটি রিজভি এন্ড ব্রাদার্স গ্রুপ অফ ইন্ড্রাস্ট্রির অধীনে পরিচালিত হয়, যা ১৯৭৭ সালে প্রতিষ্ঠিত হয়। বর্তমানে বিশ্বের ১১টি দেশে ওয়ালটনের পণ্য রপ্তানি হচ্ছে। এর মধ্যে রয়েছে সৌদি আরব, সুদান, ঘানা, দক্ষিণ আফ্রিকা, মিয়ানমার, নেপাল। আগামী ২০১৫ সালের মধ্যে বিশ্বের ৫০টি দেশে ওয়ালটনের পণ্য রপ্তানির লক্ষ্য আছে।
১৯৭৭ সালে রিজভি এন্ড ব্রাদার্স প্রতিষ্ঠিত হয়, যা পরবর্তিকালে আর.বি. গ্রুপের সাথে অধিগ্রহণ করা হয়। প্রতিষ্ঠানটি প্রতিষ্ঠাতা এম.এম নজরুল ইসলাম(রিজভি এন্ড ব্রাদার্স)। প্রতিষ্ঠানটির প্রধান কার্যালয় ঢাকায় অবস্থিত। প্রতিষ্ঠানটির অধিনে আটটি অন্যান্য প্রতিষ্ঠান যুক্ত রয়েছে, যার মধ্যে ওয়ালটন হাই-টেক ইন্ড্রাস্ট্রিজ লিমিটেড এর অধিনে ওয়ালটন মোবাইল, ফ্রিজ, মোটরসাইকেল, এয়ার কন্ডিশনার প্রস্তুত করা হয়।
ওয়ালটন হাই-টেক ইন্ড্রাস্ট্রিজ লিমিটেড এর প্রধান কারখানাটি চন্দ্রার কালীয়াকৈরে (গাজীপুর) অবস্থিত। কারখানাটির ভিত্তিপ্রস্তর স্থাপন করা হয় ২০০২ সালে এবং ২০০৬ সালে কারখানাটির কাজ সমাপ্ত হয়। ২০০৮ সাল থেকে উৎপাদন কার্যক্রম শুরু হয়। প্রতিষ্ঠানটির ব্যবস্থাপনা পরিচালক (এমডি) পদে রয়েছেন এস.এম. আশরাফুল আলম।
ওয়ালটন তাদের মোবাইল সেবা কার্যক্রম মূলত ২০১০ সাল থেকে শুরু করে। প্রথম দিকে তারা ফিচার ফোনের মাধ্যমে বাজারে অংশগ্রহণ করে। ২০১২ সালে তারা "ওয়ালটন প্রিমো" নামে প্রথম স্মার্টফোন বাজারে আনে। স্মার্টফোনটি অ্যান্ড্রয়েড অপারেটিং সিস্টেমে পরিচালিত হত এবং এটি "জিঞ্জারব্রেড" সংস্করণে চলত। প্রিমো এক্স(Primo X) তাদের প্রধান ফ্ল্যাগশিপ ফোন। বর্তমানে তারা ওয়ালটন প্রিমো নামেই মোবাইল প্রস্তুত করে থাকে এবং তা স্মার্টফোন নামে অবহিত করা হয়। স্মার্টফোনের পাশাপাশি তারা ফিচার ফোনও তৈরি করে আসছে। তাদের মোবাইল সেবা কার্যক্রম বর্তমানে ১১টি দেশে সীমাবদ্ধ থাকলেও ভবিষ্যতে তা অন্যান্য অনেক দেশে রপ্তানির পরিকল্পনা রয়েছে। তাদের প্রধান লক্ষ্য স্বল্প মূল্যে সকলের কাছে স্মার্টফোন পৌছে দেওয়া।
ওয়ালটন বিভিন্ন সিরিজের মোবাইল প্রস্তুত করে থাকে। এর মধ্যে প্রিমো এক্স তাদের প্রধান ফ্ল্যাগশিপ ফোন।
২২-০৫-২০১৮ পযর্ন্ত তাদের সর্বশেষ অ্যান্ড্রয়েড ফোন হচ্ছে ওয়ালটন প্রিমো জিএম৩ (Primo GM3)। যেটি অ্যান্ড্রয়েড ওরিও এর বিশেষ সংস্করণ অ্যান্ড্রয়েড ৮.১ গো তে চলে।
হাতিম

হাতিম হচ্ছে মুসলমানদের তীর্থস্থান কাবা শরিফের উত্তর পার্শ্বের অর্ধ-বৃত্তাকার দেয়ালঘেরা স্থান। পূর্বে এই স্থানটুকু কাবাঘরের অন্তর্ভুক্ত ছিল। ইসলাম ধর্মমতে, এই স্থানে নামাজ পড়ার অর্থ কাবাঘরের ভেতরে নামাজ পড়া। প্রচলিত রয়েছে যে, দোয়া কবুলের জন্য হাতিম একটি উত্তম স্থান।
হিজর ইসমাইল হল কাবার সংলগ্ন অর্ধচন্দ্রাকৃতির এলাকা।  এর একটি অংশ 'হিজর ইসমাইল' নামেও পরিচিত কারণ এটিই সেই জায়গা যেখানে ইব্রাহিম ইসমাইল ও তার মা হাজরের জন্য একটি আশ্রয় তৈরি করেছিলেন।
মুহাম্মদের পিতামহ, আব্দুল মুত্তালিব, কাবার কাছে থাকতে পছন্দ করতেন এবং তিনি মাঝে মাঝে এই স্থানে তার জন্য একটি পালঙ্ক বিছিয়ে দেওয়ার আদেশ দিতেন।  এক রাতে, যখন তিনি সেখানে ঘুমাচ্ছিলেন, তখন একটি ছায়ামূর্তি তার কাছে দর্শনে এসে তাকে নির্দেশ দেয় যে তিনি জমজম কূপটি কোথায় পাবেন, যেটি জুরহুম উপজাতির সময় থেকে সমাহিত ছিল।
মুহাম্মদের বয়স যখন ৩৫ বছর, তখন একটি প্রলয়ঙ্করী বন্যা কাবাকে ক্ষতিগ্রস্ত করে এবং পূর্বের অগ্নিকাণ্ডের কারণে এটি ইতিমধ্যেই দুর্বল হয়ে পড়েছিল। তাদের উপাসনালয় হুমকির মুখে দেখে কুরাইশরা কাবা পুনর্নির্মাণের সিদ্ধান্ত নেয়। তারা সুদ (সুদ) এবং অ-হালাল উত্স থেকে অর্জিত সম্পদ দিয়ে প্রকল্পটিকে কলঙ্কিত না করার সংকল্প করেছিল। তারা একটি রোমান জাহাজ সম্পর্কে জানতে পেরেছিল যেটি কাছাকাছি একটি বন্দরে ধ্বংস হয়ে গিয়েছিল এবং একটি দল জাহাজের কাঠ কিনতে গিয়েছিল। তারা বাকুম নামে একজন ছুতারকেও চুক্তিবদ্ধ করেছিল, যিনি জাহাজের যাত্রীদের মধ্যে একজন ছিলেন এবং দেয়াল পুনর্নির্মাণের জন্য। প্রতিটি উপজাতিকে নির্দিষ্ট দায়িত্ব বরাদ্দ দিয়ে নির্মাণ শুরু হয়। তাদের মধ্যে গণ্যমান্য ব্যক্তিরা পাথরের টুকরো বহন করে এক জায়গায় জমা করে রাখল। মুহাম্মাদ এবং তার চাচা আব্বাস পাথর বহনকারীদের মধ্যে ছিলেন।  যাইহোক, উপজাতিরা কাবাকে সম্পূর্ণরূপে পুনর্নির্মাণের জন্য পর্যাপ্ত অর্থ সংগ্রহ করতে অক্ষম ছিল তাই ইব্রাহিম কর্তৃক স্থাপিত মূল ভিত্তির সীমানা দেখিয়ে একটি ছোট প্রাচীর তৈরি করা হয়েছিল।  এই ছোট প্রাচীরটি কাবাঘরের উত্তর দিকের একটি এলাকাকে ঘিরে রেখেছে।
আয়েশা বর্ণনা করেছেন যে তিনি যখন মুহাম্মাদকে জিজ্ঞাসা করেছিলেন যে হাতেম কাবার অংশ ছিল, তখন তিনি উত্তর দিয়েছিলেন যে এটি ছিল।  যখন তিনি আরো জিজ্ঞাসা করলেন কেন তখন এটি কাবাঘরের দেয়ালে অন্তর্ভুক্ত করা হয়নি, তখন তিনি উত্তর দিয়েছিলেন, "কারণ আপনার লোকদের (কুরায়শদের) পর্যাপ্ত তহবিল ছিল না।"[বুখারি] আয়েশা বলেন, "যখন আমি কাবাঘরে সালাত আদায় করার ইচ্ছা প্রকাশ করলাম, তখন নবী আমার হাত ধরে হিজরে (হাতেম) নিয়ে গেলেন যেখানে তিনি বললেন, 'যদি প্রবেশ করতে চান তাহলে এখানে সালাত আদায় করুন।  কাবাঘর কারণ এটি বায়তুল্লাহর অংশ।'
হাতেমের পাশের প্রাচীর সংলগ্ন আনুমানিক ৩ মিটার এলাকা আসলে কাবার অংশ হিসাবে গঠন করে, বাকি অংশ কাবার বাইরে পড়ে।  তবে এটা স্পষ্ট যে তাওয়াফ অবশ্যই হাতেমের সম্পূর্ণ জায়গার বাইরে করতে হবে।
অন্য বর্ণনায় এসেছে যে মুহাম্মদ বলেছেন, "হে আয়েশা! আপনার সম্প্রদায় যদি অতি সম্প্রতি জাহেলিয়াতের যুগে না থাকত, তবে আমি কাবাঘরকে ভেঙ্গে ফেলতাম এবং এর দেয়ালের মধ্যে অবশিষ্ট অংশ অন্তর্ভুক্ত করতাম।  কাবাঘরের অভ্যন্তরে স্থল স্তরে এবং দুটি দরজা যুক্ত করেছে, একটি পূর্ব দেয়ালে এবং অন্যটি পশ্চিম দেয়ালে। এই পদ্ধতিতে, এটি ইব্রাহিমের ভবন ও ভিত্তি অনুসারে হবে।"  ৬৫ হিজরিতে আবদুল্লাহ বিন জুবায়ের মুহাম্মদের এই ইচ্ছা অনুযায়ী কাবাঘর নির্মাণ করেন।
একটি জলের আউটলেট রয়েছে যা কাবাঘরের ছাদ থেকে হাতেম এলাকায় জল প্রবাহিত করে।  এটি সর্বপ্রথম কুরাইশদের দ্বারা নির্মিত হয়েছিল এবং এটি 'মিজাব-ই-রহমাহ' (রহমতের পানির বাহক) নামে পরিচিত।
মিজাবে রহমত

মিজাবে রহমত হচ্ছে মুসলমানদের [দুনিয়ায় আল্লাহর পবিত্র ঘরের একটি অংশ ,পবিত্র কাবা ঘর মুসলিম মিল্লাতের সিজদাহ্ স্হল]] কাবা শরিফের উত্তর পার্শ্বের দেওয়াল হাতিম বরাবর অবস্থিত আরেকটি দেওয়াল। এই দুই দেয়ালের মধ্যবর্তী স্হানে কাবা ঘরের ছাদের পানি পরে।উক্ত দুই দেওয়ালের মধ্যবর্তী স্হানে প্রবেশ করা ও নামায পড়ার ঠিক তেমনই ছওয়াব যেমনটি কাবা ঘরের ভিতরে ইবাদত করার ও প্রবেশ করার।একে হাতীম এবং হিজর বলা হয়।
বৃষ্টির সময় এই পরনালা দিয়েই কাবা ঘরের ছাদের পানি নিচে নেমে আসে বলে এর নাম মিজাবে রহমত।
ইসলাম ধর্মমতে, মিজাবে রহমতের নিচে নামাজ পড়ে কোন দোয়া করলে তা কবুল হয়।
পল ওয়েসলি

পল ওয়েসলি (জন্ম পাওয়েল টমাস ওয়াসিলিউস্কি, ২৩ জুলাই, ১৯৮২) একজন আমেরিকান অভিনেতা, পরিচালক এবং প্রযোজক। "দ্য ভ্যাম্পায়ার ডায়রিস" টেলিভিশন ধারাবাহিকে “স্টেফান স্যালভেটর” চরিত্রে অভিনয়ের জন্য তিনি অধিক পরিচিত। এছাড়া তিনি ক্লাউড ৯, কিলার মুভি, বিফোর আই ডিসাপিয়ার এবং আমিরা অ্যান্ড স্যাম চলচ্চিত্রে অভিনয় করেছেন।
জুমরাহ

জুমরাহ সৌদি আরবের মক্কা নগরীর পার্শ্ববর্তী মিনায় অবস্থিত তিনটি স্থান; এগুলো হল: জুমরায়ে উলা, জুমরায়ে উস্তা এবং জুমরায়ে উকবা, যা ধারাবাহিকভাবে ছোট শয়তান, মেজো শয়তান এবং বড় শয়তান নামে পরিচিত। জুমরায়ে উলা এর অবস্থান মসজিদে খায়েফের কাছে। মিনার একেবারে শেষ প্রান্তে তৃতীয় জুমরা, জুমরায়ে উকবার স্থান। এটি বড় জুমরা।
ইসলাম ধর্মমতে নবী ইবরাহিম আল্লাহর নির্দেশে ছেলে ইসমাইলকে কোরবানির জন্য যখন নিয়ে যাচ্ছিলেন তখন এই স্থানে শয়তান পেছন থেকে নবীকে ধোঁকা দিচ্ছিল। নবী ইবরাহিম তখন কঙ্কর নিক্ষেপ করে শয়তানকে সেখান থেকে বিতাড়িত করেছিলেন। সেই সময় থেকেই হজ পালনকারীদের জন্য এখানে কঙ্কর নিক্ষেপের রেওয়াজ প্রচলিত।
অসাম্প্রদায়িকতাবাদ

অসাম্প্রদায়িকতাবাদ বা অসাম্প্রদায়িকতা () হল একটি আদর্শিক মতবাদ যেখানে সকল মানুষ পারস্পারিক নৈতিকতা ভাগাভাগির বা বিনিময়ের মাধ্যমে একটি একক সম্প্রদায়ের সদস্য হবে। যে ব্যক্তি অসাম্প্রদায়িকতার ধারণাকে যে কোন আকারে নিজের মাঝে ধারণ করেন তাকে একজন অসাম্প্রদায়িক বা ইংরেজিতে cosmopolitan বা cosmopolite বলা হয়।
একটি অসাম্প্রদায়িক সম্প্রদায় বা সমাজব্যবস্থা সার্বজনীন নৈতিকতা, বিনিময়মূলক অর্থনৈতিক সম্পর্ক এবং বিভিন্ন জাতি দ্বারা পরিবেষ্টিত রাজনৈতিক কাঠামোর উপর ভিত্তি করে গড়ে উঠতে পারে। একটি অসাম্প্রদায়িক ব্যবস্থায় বিভিন্ন স্থান বা দেশ থেকে আগত ব্যক্তিগণ পারস্পারিক শ্রদ্ধার মাধ্যমে সম্পর্ক তৈরি করেন। উদাহরণস্বরূপ, কোয়ামি অ্যান্থনি এপিয়াহ এমন একটি অসাম্প্রদায়িক ব্যবস্থার পরামর্শ দেন যেখানে বিভিন্ন স্থান থেকে আগত ব্যক্তিগণ তাদের ভিন্ন ভিন্ন ধর্মীয় ও রাজনৈতিক বিশ্বাস বা মূলনীতি থাকা সত্ত্বেও পারস্পারিক শ্রদ্ধার একটি সম্পর্কে প্রবেশ করবে।
গৌতম বুদ্ধ বন্যপ্রাণী অভয়ারণ্য

গৌতম বুদ্ধ বন্যপ্রাণী অভয়ারণ্য হল ভারতের বিহার রাজ্যের গয়া জেলা ও ঝাড়খণ্ড রাজ্যের হাজারিবাগ জেলায় অবস্থিত একটি বন্যপ্রাণী অভয়ারণ্য। এটি গয়া শহর থেকে ৬৫ কিলোমিটার দক্ষিণ-পশ্চিমে অবস্থিত।
১৯৭৬ সালের আগে এটি ছিল বেসরকারি শিকার বনভূমি। ১৯৭৬ সালে এটি বন্যপ্রাণী অভয়ারণ্যের মর্যাদা পায়। এই অভয়ারণ্যের আয়তন ২৫৯ বর্গকিলোমিটার।
গৌতম বুদ্ধ বন্যপ্রাণী অভয়ারণ্য নিম্ন গাঙ্গেয় সমভূমি আর্দ্র পর্ণমোচী বনভূমি ও ছোটোনাগপুর শুষ্ক পর্ণমোচী বনভূমির অংশ। এখানে প্রাপ্ত গাছগুলির মধ্যে শুষ্ক ও আর্দ্র শাল বন, পাহাড়ি কাঁটাবন ও ক্রান্তীয় শুষ্ক পাহাড়ি বন উল্লেখযোগ্য।
এই অভয়ারণ্যে বাঘ, চিতাবাঘ, নেকড়ে, শ্লথ ভাল্লুক, চিতল, চিঙ্কারা ও বিভিন্ন ধরনের পাখি দেখা যায়।
এই অভয়ারণ্যে একটি রেস্ট হাউস আছে। গয়া স্টেশন ও বিমানবন্দর এই বিমানবন্দরে আসার মাধ্যম।
চরিত বুদ্ধিকা

থাডেলাগে চরিত বুদ্ধিকা ফার্নান্দো বা বুদ্ধিকা ফার্নান্দো (; জন্ম: ২২ আগস্ট, ১৯৮০) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০০০-এর দশকের শুরুরদিকে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কলম্বো ক্রিকেট ক্লাব, পানাদুরা স্পোর্টস ক্লাব ও সেবাস্টিয়ানিটেজ ক্রিকেট ও অ্যাথলেটিক ক্লাবের পক্ষে খেলতেন। দলে তিনি মূলতঃ অল-রাউন্ডার হিসেবে ভূমিকা রাখেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী চরিত বুদ্ধিকা।
পানাদুরার সেন্ট জোন্স কলেজের ছাত্র চরিত বুদ্ধিকা একদিনের আন্তর্জাতিকের অভিষেক খেলাতেই দূর্দান্ত সূচনা করেছিলেন। প্রথম ডেলিভারিতেই তিনি উইকেট পান। এছাড়াও ইনিংসে শেষ ডেলিভারিতে উইকেট নিয়ে নিজের খেলোয়াড়ী পরিসংখ্যান দাড় করান ৫/৬৭। এরফলে অভিষেক খেলাতেই দ্বিতীয় শ্রীলঙ্কান হিসেবে সেরা বোলিং করেন তিনি। এরপর তিনি টেস্ট দলে অন্তর্ভুক্ত হন। কিন্তু, নয় টেস্ট খেলায় অংশগ্রহণের পর খেলায় ধারাবাহিকতা না থাকায় দল থেকে বাদ পড়েন।
প্রেম আমার

প্রেম আমার ২০০৯ সালের একটি বাংলা চলচ্চিত্র যেটি রাজ চক্রবর্তী প্রযোজনা করেছেন। এই চলচ্চিত্রে প্রধান চরিত্রে অভিনয় করেছেন সোহম চক্রবর্তী এবং পায়েল সরকার। এই চলচ্চিত্রটি ২০০৯ সালের ৯ অক্টোবর তারিখে মুক্তি পায়।
রবি (সোহম) একটি নিম্ন-মধ্যবিত্ত পরিবারের সন্তান। একটি রেলওয়ে কোয়ার্টার কলোনিতে তার বাবা-মা এবং তার ছোট বোনের সাথে থাকে।সমাজের অন্যরা তাকে ভালো কিছুর জন্য ব্যর্থ হিসাবে দেখেন। কারণ তিনি ক্লাস ফাঁকি দেন, পরীক্ষায় অকৃতকার্য হন, রবি আরও মনে করে যে তার বাবা তাকে ঘৃণা করে এবং প্রায়শই তার সাথে ঝগড়া করে, এমনকি চিরদিনের জন্য বাড়ি ছেড়ে যাওয়ার হুমকি দেয়, শুধুমাত্র তার মায়ের জন্যই তা না করার জন্য রাজি করানো হয়।
রবির জীবন বদলে যায় যখন একটি পরিবার রবির বাড়ির নিচতলায় তাদের কলোনিতে আসে।রবি লক্ষ্য করে একটি সুন্দরী এবং শিক্ষিত মেয়ে, রিয়া (পায়েল) এবং তার স্বর্গীয় সৌন্দর্য এবং নবযৌবনত্বের পড়ে, ধীরে ধীরে তার প্রতি আকৃষ্ট হয়।রবি তার দৃষ্টি আকর্ষণ করার চেষ্টা করে, কিন্তু সমবেত উপভোগ্য সিনেমা চলাকালে ঝামেলা সৃষ্টি করা, স্বাধীনতা উৎসবের মিলনমেলায় তার অভিনয়ে বাধা দেওয়ার মতো তার ক্রিয়াকলাপ দেখে তার প্রতি খারাপ মতামত দেয়।
কিন্তু পরবর্তীতে ঘটনার কালচক্রে ক্রমশ রিয়া, ধীরে ধীরে রবির প্রেমে পড়তে শুরু করে, যদিও তাকে সতর্ক করা হয় যে তার সাথে থাকলে তার জীবন ধ্বংস হয়ে যাবে এবং সে আংশিকভাবে নিশ্চিত।যাইহোক, রবির পীড়াপীড়িতে, রিয়া তার বাড়ি থেকে পালিয়ে যায়, কিন্তু রবির অজান্তে, সে তার পরিবর্তে অন্য একজনকে বিয়ে করার পরিকল্পনা করে এবং রবিকে এই বলে যে সে তাকে ভালোবাসে না এবং তাকে বুঝিয়ে বলার জন্য এই গেস্টহাউসে এসেছিল।রবি রাগান্বিত হয় এবং রিয়াকে রাগ দেখায় এবং তাকে বোঝানোর সিদ্ধান্ত নেয় এবং যখন সে অস্বীকার করে, তখন সে তার সাথে তর্ক শুরু করে এবং বলে সে আসলে দুশ্চরিত্রা।
তারা গেস্টহাউস থেকে বের হওয়ার সাথে সাথে তারা তর্ক করতে থাকে।তর্করত অবস্থায় রাস্তা পার হওয়ার সময়, রিয়া একটি ট্রাক দ্বারা ছিটকে পড়ে, এবং অসহায় রাবি তার চোখের সামনে ভয়াবহ দুর্ঘটনাটি দেখে।ঘটনাস্থলের দিকে ছুটে যাওয়ার সময় দ্রুতগামী একটি গাড়ির ধাক্কায় রবিও আহত হয়।দৃশ্যটি হাসপাতালে স্থানান্তরিত হয় যেখানে সবাই রিয়ার মৃত্যুতে শোক করে এবং একদম সাংঘাতিকভাবে আহত রবি তার বন্ধু কামদেবকে থামানোর পরেও তার প্রেমিকার মৃত্যুর জন্য বিলাপ করে।রাবি মর্গে গিয়ে রিয়ার লাশ দেখতে পায়।
পরে, রবি আত্মহত্যা করতে চেষ্টা করে কিন্তু প্রতিবার ব্যর্থ হয়। কারণ সে প্রতিবার ঘটনাচক্রে বেঁচে থাকে।তার শেষ প্রচেষ্টা একটি ব্যস্ত শহরের রাস্তায় দাঁড়িয়ে আত্মহত্যার চেষ্টা করে কিন্তু সেখানেও ব্যর্থ হয় এবং অনেক লোক তাকে মারধর করে।সেখানে তার বোন তাকে দেখতে পায় এবং রক্ষা করে এবং তারা যখন তার সাথে কথা বলার চেষ্টা করে, তখন সে দেখতে পায় রিয়া পাশ দিয়ে হেঁটে যাচ্ছে।এরপর রিয়ার অশরীরী দেহ রবিকে ওই ননদের কাছ থেকে নিয়ে হাঁটতে থাকে।তারা একটি জায়গায় দাঁড়িয়ে থাকে এবং রিয়া রাবিকে তার জীবন নিয়ে যেতে অনুরোধ করে যাতে সে তার স্মৃতি এবং ভালবাসা নিয়ে বেঁচে থাকতে পারে।অবশেষে রিয়ার অশরীরী দেহ আহত রবিকে ক্রন্দনরত অবস্থায় রাস্তায় ফেলে রেখে সেখান থেকে প্রস্থান করে। এবং এটি রাবির মায়ার দ্বারা সৃষ্ট অনুভূতি যা রিয়াকে তার স্মৃতিতে চিরকাল বেঁচে রাখে।
দিলীপ বেঙ্গসরকার

দিলীপ বলবন্ত বেঙ্গসরকার (বিকল্প প্রতিবর্ণীকরণ: দিলীপ ভেংসরকার; , ; জন্ম: ৬ এপ্রিল, ১৯৫৬) মহারাষ্ট্রের রাজাপুরে জন্মগ্রহণকারী বিখ্যাত এবং সাবেক ভারতীয় ক্রিকেটার ও ক্রিকেট প্রশাসক। ১৯৭০ ও ১৯৮০-এর দশকে ভারত ক্রিকেট দলের ব্যাটিং চালিকাশক্তির অন্যতম সদস্য ছিলেন তিনি। ‘কর্নেল’ ডাকনামে পরিচিত দিলীপ বেঙ্গসরকার রঞ্জি ট্রফিতে বোম্বের প্রতিনিধিত্ব করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই এবং ইংরেজ ক্রিকেটে স্টাফোর্ডশায়ারের পক্ষে খেলেছেন তিনি। দলে তিনি মূলতঃ ডানহাতে ব্যাটিংয়ে পারদর্শী ছিলেন। এছাড়াও, ডানহাতে মিডিয়াম বোলিং করতে পারতেন।
১৯৭৫-৭৬ মৌসুমে অকল্যান্ডে অনুষ্ঠিত টেস্টে স্বাগতিক নিউজিল্যান্ডের বিপক্ষে তার আন্তর্জাতিক ক্রিকেটে অভিষেক ঘটে। ঐ টেস্টে উদ্বোধনী ব্যাটসম্যান হিসেবে মাঠে নামেন। খেলায় ভারত জয়লাভ করলেও তিনি তেমন সফলতা পাননি। ১৯৭৯ সালে সফরকারী পাকিস্তান দলের বিপক্ষে স্মরণীয় ইনিংস উপহার দেন তিনি। দিল্লির ফিরোজ শাহ কোটলায় অনুষ্ঠিত ২য় টেস্টের চূড়ান্ত দিনে জয়ের জন্য ৩৯০ রানের লক্ষ্যমাত্রায় তার অবদান ছিল অপরাজিত ১৪৬* রান। ঐ টেস্টটি নাটকীয়ভাবে ড্রয়ে পরিণত হয়।
১৯৮৬ সালে লর্ডসে সেঞ্চুরি করেন। এরফলে তিনি উপর্যুপরি তিন টেস্টে সেঞ্চুরির সন্ধান পান। ইংল্যান্ডের বিপক্ষে অনুষ্ঠিত ঐ সিরিজে ভারত দল জয় পায় ও তিনি ম্যান অব দ্য সিরিজের পুরস্কার পান।
১৯৮৩ সালের ক্রিকেট বিশ্বকাপে শিরোপা বিজয়ী ভারতীয় দলে ভূমিকা রাখেন। ১৯৮৫ থেকে ১৯৮৭ সালের মধ্যে রানের ফুলঝুড়ি প্রবাহিত হয় তার ব্যাটে। ঐ সময় কুপার্স ও লাইব্র্যান্ড রেটিংয়ে তিনি সেরা ব্যাটসম্যান ছিলেন।
১৯৮৭ সালের ক্রিকেট বিশ্বকাপের পর কপিল দেবের কাছ থেকে অধিনায়কত্ব লাভ করেন। অধিনায়ক হিসেবে দুটি সেঞ্চুরি করে যাত্রা শুরু করলেও তার সময়কালে দলের অবস্থান নড়বড়ে ছিল। ১৯৮৯-এর শুরুতে ওয়েস্ট ইন্ডিজ সফরে দলের মারাত্মক বিপর্যয় ঘটে। এরপর তাকে অধিনায়কত্ব থেকে পদত্যাগ করতে হয়।
১৯৮১ সালে মাঠে দূর্দান্ত ক্রীড়াশৈলী উপস্থাপনার জন্য অর্জুন পুরস্কার লাভ করেন। এরপর ১৯৮৭ সালে পদ্মশ্রী সম্মানে ভূষিত হন তিনি। একই সালে উইজডেন কর্তৃক বর্ষসেরা ক্রিকেটার মনোনীত হন।
নাজনীন হাসান চুমকি

নাজনীন হাসান চুমকি একজন বাংলাদেশী চলচ্চিত্র অভিনেত্রী, পরিচালক। তিনি ২০০৬ সালে "ঘানি" চলচ্চিত্রের জন্য জাতীয় চলচ্চিত্র পুরস্কার লাভ করেন। তার অন্য চলচ্চিত্রের মধ্যে "লালন" উল্লেখ্যযোগ্য।
চুমকি চুয়াডাঙ্গায় তার প্রাথমিক জীবন অতিবাহিত করেন। সেখানে অরিন্দম সাংস্কৃতিক সংগঠনের সাথে জড়িত ছিলেন। ১৯৯২ সালে তিনি মঞ্চে অভিনয় শুরু।
১৯৯৬ সালে চুমকি উচ্চ শিক্ষার জন্য ঢাকায় আসেন এবং জগন্নাথ কলেজে (বর্তমানে জগন্নাথ বিশ্ববিদ্যালয়) ভর্তি হন। পরে ১৯৯৯ সালে "যেতে যেতে অবশেষে" নাটকের মধ্য দিয়ে ছোটপর্দায় অভিষেক ঘটে তার, নাটকটির পরিচালক ছিলেন অনন্ত হীরা। যদিও চুমকি মঞ্চকে বেশি ভালোবাসতেন তাই প্রথমে টিভি নাটকে অভিনয় করতে আগ্রহী ছিলেন না। নাজনীন হাসান চুমকি একাধারে চলচ্চিত্র অভিনেত্রী, লেখিকা, ও পরিচালক। তার লেখা, পরিচালিত ও অভিনীত প্রথম নাটকটির নাম ছিল "পারিজাত"।
নাটক ছাড়াও চুমকি একাধিক চলচ্চিত্রে অভিনয় করেছেন।
জাতীয় চলচ্চিত্র পুরস্কার
মেরিল-প্রথম আলো পুরস্কার
নেত্রকোণা-১

নেত্রকোণা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৫৭নং আসন।
নেত্রকোণা-১ আসনটি নেত্রকোণা জেলার কলমাকান্দা উপজেলা ও দুর্গাপুর উপজেলা নিয়ে গঠিত।
নেত্রকোণা-৩

নেত্রকোণা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৫৯নং আসন।
নেত্রকোণা-৩ আসনটি নেত্রকোণা জেলার আটপাড়া উপজেলা ও কেন্দুয়া উপজেলা নিয়ে গঠিত।
২০০৩ সালের জুন মাসে নূরুল আমিন তালুকদার মারা যান। তার বিধবা স্ত্রী খাদিজা আমিন আগস্ট ২০০৩ সালের উপ-নির্বাচনে নির্বাচিত হন।
নেত্রকোণা-৪

নেত্রকোণা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৬০নং আসন।
নেত্রকোণা-৪ আসনটি নেত্রকোণা জেলার মোহনগঞ্জ উপজেলা, খালিয়াজুড়ি উপজেলা ও মদন উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রেবেকা মমিন বিনা প্রতিদ্বন্দ্বিতায় নির্বাচিত হন।
নেত্রকোণা-৫

নেত্রকোণা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৬১ নং আসন। পূর্বধলা উপজেলা কে কেন্দ্র করে এই সংসদীয় আসন গঠিত হয়েছে।
(১৬১) নেত্রকোণা-৫ আসনটি নেত্রকোণা জেলার পূর্বধলা উপজেলা নিয়ে গঠিত।
কিশোরগঞ্জ-১

কিশোরগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬২নং আসন।
কিশোরগঞ্জ-১ আসনটি কিশোরগঞ্জ জেলার কিশোরগঞ্জ সদর উপজেলা ও হোসেনপুর উপজেলা নিয়ে গঠিত।
২০১৮ সালের নির্বাচনে জয়ী সৈয়দ আশরাফুল ইসলাম ৩ জানুয়ারি ২০১৯ তারিখে মারা যান। উপনির্বাচনের জন্য পরের মাসে ২৮ ফেব্রুয়ারি ভোটগ্রহণের দিন নির্ধারিত হলেও নির্বাচনে অন্য কোনো প্রার্থী না থাকায় ১৩ ফেব্রুয়ারি আওয়ামী লীগের প্রার্থী তার ছোট বোন জাকিয়া নূর লিপিকে বিনা প্রতিদ্বন্দ্বিতায় নির্বাচিত ঘোষণা করা হয়।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সৈয়দ আশরাফুল ইসলাম বিনা প্রতিদ্বন্দ্বিতায় নির্বাচিত হন।
১৯৯৯ সালের সেপ্টেম্বরে এ কে এম এম শামসুল হক মারা যান। ১৯৯৯ সালের উপ-নির্বাচনে বাংলাদেশ আওয়ামী লীগের আলাউদ্দিন আহমদ নির্বাচিত হন।
কিশোরগঞ্জ-২

কিশোরগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৩নং আসন।
কিশোরগঞ্জ-২ আসনটি কিশোরগঞ্জ জেলার কটিয়াদি উপজেলা ও পাকুন্দিয়া উপজেলা নিয়ে গঠিত।
গণঅভ্যুন্থান পরবর্তী জাতীয় সংসদ নির্বাচনে এ আসন থেকে নির্বাচন করবেন, জনাব মোঃ খালেদুজ্জামান পাঠান নাহিদ।
কিশোরগঞ্জ-৩

কিশোরগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৪নং আসন।
কিশোরগঞ্জ-৩ আসনটি কিশোরগঞ্জ জেলার তাড়াইল উপজেলা ও করিমগঞ্জ উপজেলা নিয়ে গঠিত।
কিশোরগঞ্জ-৪

কিশোরগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৫নং আসন।
কিশোরগঞ্জ-৪ আসনটি কিশোরগঞ্জ জেলার ইটনা উপজেলা, মিঠামইন উপজেলা ও অষ্টগ্রাম উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রেজওয়ান আহাম্মদ তৌফিক বিনা প্রতিদ্বন্দ্বিতায় নির্বাচিত হন।
এপ্রিল ২০১৩ সালে এই আসনের সংসদ সদস্য আবদুল হামিদ রাষ্ট্রপতি নির্বাচিত হলে আসনটি শূন্য হয়। জুলাইয়ের উপ-নির্বাচনে, তা ছেলে রেজওয়ান আহাম্মদ তৌফিক বাংলাদেশ আওয়ামী লীগের প্রার্থী হিসেবে দাড়ান ও নির্বাচিত হন।
কিশোরগঞ্জ-৫

কিশোরগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৬নং আসন।
কিশোরগঞ্জ-৫ আসনটি কিশোরগঞ্জ জেলার নিকলী উপজেলা ও বাজিতপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আফজাল হোসেন বিনা প্রতিদ্বন্দ্বিতায় নির্বাচিত হন।
কিশোরগঞ্জ-৬

কিশোরগঞ্জ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কিশোরগঞ্জ জেলায় অবস্থিত জাতীয় সংসদের ১৬৭নং আসন।
কিশোরগঞ্জ-৬ আসনটি কিশোরগঞ্জ জেলার কুলিয়ারচর উপজেলা ও ভৈরব উপজেলা নিয়ে গঠিত।
কিশোরগঞ্জ-৬ আসনটি ১৯৮৪ সালে গঠিত হয়, যখন বৃহত্তর ময়মনসিংহ জেলাকে ভেঙে চারটি জেলায় (ময়মনসিংহ, নেত্রকণা, শেরপুর ও কিশোরগঞ্জ) ভাগ করা হয়েছিল। প্রথমে তা নিকলী ও বাজিতপুর উপজেলা নিয়ে গঠিত হলেও ২০০৮-এ কিশোরগঞ্জ-৬ হয়ে যায় কিশোরগঞ্জ-৫ আর কিশোরগঞ্জ-৭ হয়ে যায় কিশোরগঞ্জ-৬।
২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে নাজমুল হাসান পাপন পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।
২০০৯ সালের ফেব্রুয়ারিতে জিল্লুর রহমান বাংলাদেশের রাষ্ট্রপতি হলে আসনটি শুন্য হয়। মার্চ মাসে উপ-নির্বাচন অনুষ্ঠিত হয় এবং তাতে তার ছেলে নাজমুল হাসান পাপন সংসদ সদস্য নির্বাচিত হয়।
দ্বিতীয় আজেস

দ্বিতীয় আজেস বা দ্বিতীয় অজ বা দ্বিতীয় অয় খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
দ্বিতীয় আজেস প্রচুর দ্বিভাষী মুদ্রা প্রচলন করেন যার এক পিঠে গ্রিক লিপিতে "বাসিলেওস বাসিলেওন মেগালোউ আজোউ" (গ্রিক: ΒΑΣΙΛΕΩΣ ΒΑΣΙΛΕΩΝ ΜΕΓΑΛΟΥ ΑΖΟΥ) ও অশ্বারূঢ় রাজার চিত্র এবং অপর পিঠে খরোষ্ঠী লিপিতে "মহারাজস রাজাতিরাজস মহতস অয়স" ও বিতর্ক মুদ্রারত এথেনার চিত্র উৎকীর্ণ রয়েছে। তাঁর বেশ কিছু রৌপ্য মুদ্রায় জিউসের চিত্র উৎকীর্ণ রয়েছে। রবার্ট সিনিয়র কয়েকটি মুদ্রা বিশ্লেষণ করেন যেখানে দেখা যায়, দ্বিতীয় আজেসের মুদ্রাগুলির ওপর প্রথম আজেস নিজের নাম উৎকীর্ণ করেন। এবং সেই কারণে তিনি মত দেন যে প্রথম আজেস ও দ্বিতীয় আজেস একই ব্যক্তি।
মথুরা সিং স্তম্ভশীর্ষ

মথুরা সিং স্তম্ভশীর্ষ প্রথম শতাব্দীতে নির্মিত লাল বেলেপাথর দ্বারা নির্মিত ইন্দো-সিথিয় স্তম্ভশীর্ষ। ১৮৬৯ খ্রিস্টাব্দে ভগবান লাল ইন্দ্রজি মধ্য ভারতের মথুরা শহর থেকে এই ভাস্কর্যটি আবিষ্কার করেন।
মথুরা সিং স্তম্ভশীর্ষে দুইটি সিংের মূর্তি বর্তমান, যার মাঝে একটি বর্গাকৃতি ভাস্কর্য্ অবস্থিত। এই ভাস্কর্য্য ত্রিরত্নসহ বেশ কিছু বৌদ্ধ ধর্মীয় প্রতীক রয়েছে। এই স্তম্ভশীর্ষের গায়ে খরোষ্ঠী লিপিতে প্রাকৃত লিপি উৎকীর্ণ রয়েছে।
মথুরা সিং স্তম্ভশীর্ষের শিলালিপিতে উৎকীর্ণ রয়েছে যে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান। এছাড়া এই লিপিতে মথুরা শাসনকারী ইন্দো-সিথিয় সত্রপদের বংশতালিকাও বর্ণনা করা হয়েছে।
হরবাংছড়া নদী

হরবাংছড়া নদী বাংলাদেশের একটি খরস্রোতা পার্বত্য নদী।
হরবংছড়া নদীটি বান্দরবান জেলার লামার পাহাড়িয়া ছড়া থেকে সৃষ্টি হয়ে চকোরিয়া উপজেলার মাতামুহুরী নদীতে গিয়ে পড়েছে।
এই নদীটির দৈর্ঘ্য ২৮ কিমি এবং গড় প্রস্থ ৬০ মিটার। এর গভীরতা ৩ মিটার। হরবংছড়া নদীর অববাহিকার আয়তন ১৫০ বর্গ কিলোমিটার। নদীটি সারা বছর নাব্য। তবে জোয়ার-ভাটার প্রভাব নেই।
হরবাংছড়া নদীর তীরে গড়ে উঠেছে হরবাংছড়া বাজার। নদীর উপরে হরবাংছড়া রেগুলেটর, হরবাংছড়া সেতু, বানিয়াছড়া মগনালা বেইলী সেতু ও মোচনিয়াকাটা সেতু তৈরি হয়েছে। এই নদীর অববাহিকায় বাংলাদেশ পানি উন্নয়ন বোর্ডের অধীন একটি সেচ প্রকল্প রয়েছে।
কয়রা নদী

কয়রা নদী বাংলাদেশের দক্ষিণ-পশ্চিমাঞ্চলের খুলনা জেলার কয়রা উপজেলার একটি নদী। নদীটির দৈর্ঘ্য ৪৩ কিলোমিটার এবং গড় প্রস্থ ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কয়রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৪।
নদীটি খুলনা জেলার কয়রা উপজেলার কপোতাক্ষ নদ থেকে সৃষ্টি হয়েছে এবং একই উপজেলার শিবসা নদীতে পতিত হয়েছে। কয়রা উপজেলায় এর জন্ম ও সমাপ্তি বলে এর নাম কয়রা বলে অনুমিত হয়।
নদীটির গভীরতা ৮.৫ মিটার। নদী অববাহিকার আয়তন ৮০ বর্গ কিলোমিটার। এই নদীতে সারা বছরই পর্যাপ্ত পানি থাকে। মার্চ-এপ্রিলে পানি থাকে ১ হাজার ৫০০ ঘন মিটার/সেকেন্ড। নদীটি বন্যাপ্রবণ হওয়ায় জুলাই-আগস্ট মাসে এর পরিমাণ দাঁড়ায় আরো বেশি। কয়রা নদী জোয়ার-ভাটা দ্বারা প্রভাবিত হয়।
খড়ওস্ত

খড়ওস্ত খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
খড়ওস্তের মুদ্রার এক পিঠে অশ্বারূঢ় বর্শা নিক্ষেপরত রাজার প্রতিকৃতি ও গ্রিক লিপিতে "খারাহোস্তেই সাত্রাপেই আর্তাউওউ" এবং অপর পিঠে সিংহের চিত্র সহ খরোষ্ঠী লিপিতে "ছত্রপস প্র খরোউস্তস অর্তস পুত্রস" কথাটি উৎকীর্ণ রয়েছে। এই লিপি থেকে জানা যায় যে, খড়ওস্তের পিতার নাম ছিল অর্ত
ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে খড়ওস্তের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।
ছাতনাই উচ্চ বিদ্যালয়

ছাতনাই উচ্চ বিদ্যালয় বাংলাদেশের রংপুর বিভাগের নীলফামারী জেলার ডিমলা উপজেলার অন্তর্গত পশ্চিম ছাতনাই ইউনিয়নের প্রাণকেন্দ্র ঠাকুরগঞ্জ বাজারের পাশে অবস্থিত একটি শিক্ষাপ্রতিষ্ঠান। এটি ১৯৬২ সালে প্রতিষ্ঠা লাভ করে। উক্ত এলাকার শিক্ষা বিস্তারে বিদ্যালয়টি বিশেষ ভূমিকা রেখে চলেছে। প্রতিবছর এখান থেকে অনেক শিক্ষার্থী সাফল্যের সাথে পাশ করে বের হচ্ছে। এ সকল শিক্ষার্থী দেশের স্বনামধন্য শিক্ষাপ্রতিষ্ঠানে উচ্চশিক্ষা গ্রহণ করছে।
স্থানীয় ইউনিয়নের নামেই এই শিক্ষাপ্রতিষ্ঠানটির নামকরণ করা হয় বলে জনশ্রুতি রয়েছে।
বিদ্যালয়টির প্রধান শিক্ষক মোঃ আব্দুল করিম । এছাড়াও আরো বেশ কয়েক জন শিক্ষক পাঠদান করে চলেছেন। বিদ্যালয়টির শিক্ষক সংকট রয়েছে।
অর্ত

অর্ত খ্রিস্টপূর্ব প্রথম শতাব্দীর একজন ইন্দো-সিথিয় রাজন্য ছিলেন।
অর্ত ইন্দো-সিথিয় শাসক মাউয়েসের জ্যেষ্ঠ ভ্রাতা ছিলেন। ইন্দো-সিথিয় শাসক খড়ওস্তের মুদ্রার এক পিঠে গ্রিক লিপিতে "খারাহোস্তেই সাত্রাপেই আর্তাউওউ" এবং অপর পিঠে খরোষ্ঠী লিপিতে "ছত্রপস প্র খরোউস্তস অর্তস পুত্রস" কথাটি উৎকীর্ণ রয়েছে। যা থেকে জানা যায় যে, অর্ত খড়ওস্তের পিতা ছিলেন।
তক্ষশিলা তাম্রপত্র

তক্ষশিলা তাম্রপত্র বা পতিক তাম্রপত্র প্রথম শতাব্দীতে নির্মিত একটি তাম্রপত্র, যা বর্তমানে ব্রিটিশ মিউজিয়ামে সংরক্ষিত রয়েছে।
খরোষ্ঠী লিপিতে উৎকীর্ণ এই তাম্রপত্র থেকে জানা যায় যে, মহারাজ মোগের রাজত্ব শুরু হওয়ার ৭৮ বছর পরে পানেমোস মাসের পঞ্চম দিনে চুখ্‌স অঞ্চলের ইন্দো-সিথিয় সত্রপ লিঅক কুশুলকের পুত্র পতিক কুশুলক তক্ষশিলার একটি বৌদ্ধবিহারে গৌতম বুদ্ধের স্মৃতিবিজড়িত বস্তু প্রদান করেন।